เจ้าหญิงชาร์ลอตต์ พระราชกุมารี

ชาร์ลอตต์แห่งบริเตนใหญ่ ไอร์แลนด์ และฮันโนเฟอร์ สมเด็จพระราชินีแห่งเวือร์ทเทิมแบร์ค หรือ เจ้าหญิงชาร์ลอตต์ พระราชกุมารี () ทรงเป็นเจ้าหญิงอังกฤษ ทรงอภิเษกสมรสกับกษัตริย์แห่งเวือร์ทเทิมแบร์คทำให้มีพระยศเป็นพระราชีนีเวือร์ทเทิมแบร์ค

พระราชสมภพเมื่อ 29 กันยายน ค.ศ. 1766 ในพระราชวังบักกิงแฮม กรุงลอนดอน เป็นพระราชธิดาองค์ใหญ่ในพระเจ้าจอร์จที่ 3 แห่งสหราชอาณาจักร กับสมเด็จพระราชินีชาร์ล็อทเทอแห่งสหราชอาณาจักร หลังพระราชสมภพได้ไม่นาน พระองค์ก็ไปอยู่ในพระอุปถัมภ์ของพระเจ้าคริสเตียนที่ 7 แห่งเดนมาร์ก กับพระนางแคโรไลน์ มาทิลดาแห่งบริเตนใหญ่ ซึ่งมีศักดิ์เป็นพระปิตุลาเขย (ลุงเขย) และพระปิตุจฉา (ป้า) เมื่อมีพระชนมายุได้ 22 พรรษา ทรงได้รับการสถาปนาเป็น ราชกุมารี

ขณะมีพระชนมายุ 30 พรรษาในปี ค.ศ. 1797 พระองค์ก็เข้าอภิเษกสมรสกับเจ้าชายฟรีดริชแห่งเวือร์ทเทิมแบร์ค พระโอรสองค์ใหญ่และรัชทายาทในฟรีดิชที่ 2 ยูจีน ดยุกแห่งเวือร์ทเทิมแบร์ค หลังการสมรส เจ้าชายฟรีดิชก็ได้สืบตำแหน่งต่อเป็นดยุกแห่งเวือร์ทเทิมแบร์ค อย่างไรก็ตาม เจ้าชายฟรีดริชมีพระธิดาอยู่ก่อนแล้วสองพระองค์ที่เกิดจากการสมรสครั้งแรก ต่อมาเมื่อนโปเลียนแห่งฝรั่งเศสเข้ายึดครองแคว้นในเยอรมัน ทั้งสองพระองค์ก็ได้ลี้ภัยไปยังเวียนนา ก่อนที่ภายหลังจะตัดสินใจไปอยู่ข้างฝรั่งเศสและสนับสนุนกำลังทหารแก่ฝรั่งเศส เพื่อเป็นการตอบแทน นโปเลียนจึงสถาปนาเจ้าชายฟรีดริชขึ้นเป็นกษัตริย์แห่งเวือร์ทเทิมแบร์คในปี ค.ศ. 1806 ทำให้เจ้าหญิงชาร์ลอตต์ได้ดำรงพระยศเป็นพระราชินีแห่งเวือร์ทเทิมแบร์คพระองค์แรก การกระทำเช่นนี้ทำให้พระเจ้าฟรีดริชมีสถานะเป็นศัตรูกับพระเจ้าจอร์จที่ 3 ซึ่งมีศักดิ์เป็นพระสสุระ (พ่อตา) ของพระองค์

 ฐานันดรและพระยศ 
22 มิถุนายน 1789 – 18 พฤษภาคม 1797: เฮอร์รอยัลไฮเนส พระราชกุมารี (Her Royal Highness The Princess Royal)
23 ธันวาคม 1797 – 25 กุมภาพันธ์ 1803: เฮอร์รอยัลไฮเนส ดัชเชสแห่งเวือร์ทเทิมแบร์ค (Her Royal Highness The Duchess of Württemberg)
25 กุมภาพันธ์ 1803 – 1 มกราคม 1806: เฮอร์รอยัลไฮเนส พระชายาในเจ้านครรัฐผู้คัดเลือกแห่งเวือร์ทเทิมแบร์ค (Her Royal Highness The Electress of Württemberg)
1 มกราคม 1806 – 30 ตุลาคม 1816: เฮอร์มาเจสตี สมเด็จพระราชีนีแห่งเวือร์ทเทิมแบร์ค (Her Majesty The Queen of Württemberg)
30 ตุลาคม 1816 – 5 ตุลาคม 1828: เฮอร์มาเจสตี สมเด็จพระราชีนีวิธวาแห่งเวือร์ทเทิมแบร์ค (Her Majesty The Queen Dowager of Württemberg) ตราประจำพระองค์

หมวดหมู่:ราชกุมารี
หมวดหมู่:เจ้าหญิงเวือร์ทเทิมแบร์ค
หมวดหมู่:บุคคลจากลอนดอน
หมวดหมู่:ราชวงศ์ฮันโนเฟอร์
หมวดหมู่:ราชินีแห่งเวือร์ทเทิมแบร์ค
หมวดหมู่:สมเด็จพระราชินี
หมวดหมู่:พระราชธิดาในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร